PSL บวกต่อ 3% รับปัจจัยบวก 3 เด้ง ผลงาน Q2 แข็งแกร่ง-ดัชนี BDI ขาขึ้น-เข้าไฮซีซั่น
PSL บวกต่อ 3% รับปัจจัยบวก 3 เด้ง ผลงาน Q2 แข็งแกร่ง-ดัชนี BDI ขาขึ้น-เข้าไฮซีซั่น ล่าสุด ณ เวลา 10.02 น. อยู่ที่ระดับ 12.40 บาท ปรับตัวขึ้น 0.30 บาท หรือ 2.48% สูงสุดที่ 12.50 บาท ต่ำสุดที่ 12.30 บาท ด้วยมูลค่าซื้อขาย 16.99 ล้านบาท 
13 ก.ค. 2561

ผู้สื่อข่าวรายงานว่า ราคาหุ้นบริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 10.02 น. อยู่ที่ระดับ 12.40 บาท ปรับตัวขึ้น 0.30 บาท หรือ 2.48% สูงสุดที่ 12.50 บาท ต่ำสุดที่ 12.30 บาท ด้วยมูลค่าซื้อขาย 16.99 ล้านบาท
ขณะที่ราคาหุ้นปิดตลาดวานนี้อยู่ที่ระดับ 12.10 บาท ปรับตัวขึ้น 0.40 บาท หรือ 3.42% ทั้งนี้ราคาหุ้นปรับตัวขึ้นเป็นวันที่ 2 รับปัจจัยบวกดัชนี BDI ปรับตัวขึ้นติดต่อกัน 2 วัน โดยล่าสุดปรับตัวขึ้น 4.9% มาที่ 1,632 จุด

ด้าน บล.เคทีซีมิโก้ แนะนำ “ซื้อ” PSL ราคาเป้าหมาย 14.50 บาท/หุ้น โดยคาดผลประกอบการไตรมาส 2/2561 ฟื้นตัวต่อเนื่องตาม BDI และค่าระวางที่แข็งแกร่ง โดยคาดว่าจะมีกำไรอยู่ที่ 171 ล้านบาท นอกจากนั้น กำไรยังคาดว่าจะเพิ่มขึ้นในครึ่งปีหลังของปี 2561 เนื่องจากเข้าสู่ High Season ของการขนส่งสินค้าด้วยเรือเทกอง
ทั้งนี้ แม้ว่าปัญหาการกีดกันการค้า จะส่งผลกระทบเชิงลบต่อการขนส่งสินค้า แต่สมมติฐานด้านอุปสงค์เรือเทกองของเราได้ประเมินผลกระทบนี้ไว้แล้วบางส่วน เราจึงยังคงสมมติฐาน BDI เฉลี่ยที่ 1,500 จุด ในปี 2561 (จากค่าเฉลี่ยนับตั้งแต่ต้นปี อยู่ที่ 1,224 จุด) ทั้งนี้ จากราคาปัจจุบันที่ต่ำกว่าราคาพื้นฐานอย่างมีนัย (ประเมินที่ 14.50 บาท อิง P/BV 1.8 เท่า หรือ +2.5SD ตามการฟื้นตัวของผลประกอบการ) จึงปรับคำแนะนำการลงทุนใน PSL เป็น “ซื้อ” (จากเดิม Outperform)